Մոհամեդ Դիամե

Մոհամեդ Դիամե (, ), սենեգալցի ֆուտբոլիստ, կիսապաշտպան։ Հանդես է գալիս անգլիական «Նյուքասլ Յունայթեդ»-ի կազմում։ 2011-2017 թվականների ընթացքում հանդես է եկել Սենեգալի ազգային հավաքականի կազմում։

Ակումբային կարիերա

«Ուիգան Ատլետիկ» 
2009 թվականի օգոստոսի 22-ին Մոհամեդը միացել է անգլիական «Ուիգան Ատլետիկ»-ին։ Նա թիմի հետ կնքել է 3 տարվա պայմանագիր։

Նա իր դեբյուտը նշել է թիմին միանալուց մի քանի օր անց՝ «Մանչեսթեր Յունայթեդ»-ի դեմ խաղում։ Հանդիպումն ավարտվել է 5-0 հաշվով՝ մանկունյացիների հաղթանակով։ Թիմի կազմում նա իր առաջին գոլը խփել է 2010 թվականի փետրվարի 6-ին՝ «Սանդերլենդ»-ի դեմ խաղում։ 2011-12 մրցաշրջանից հետո ֆուտբոլիստը հեռացել է «Ուիգան»-ից։

«Վեստ Հեմ Յունայթեդ» 
2012 թվականի հունիսի 20-ին Դիամեն տեղափոխվել է «Վեստ Հեմ Յունայթեդ»։ Դիամեն իր դեբյուտը նշել է 2012 թվականի օգոստոսի 18-ին՝ «Աստոն Վիլլա»-ի դեմ խաղում։ Խաղն ավարտվել է 1-0 հաշվով՝ «Վեստ Հեմ»-ի հաղթանակով։

Նա իր առաջին գոլը թիմի կազմում խփել է 2012 թվականի հոկտեմբերի 6-ին՝ «Արսենալ»-ի դեմ խաղում (3-1)։ Իր երկրորդ գոլը նա խփել է դեկտեմբերի 1-ին՝ «Չելսի»-ի դեմ խաղում։

«Հալլ Սիթի» 
2014 թվականի սեպտեմբերի 1-ին Մոհամեդը տեղափոխվել է «Հալլ Սիթի»։ Նա թիմի հետ կնքել է 3 տարվա պայմանագիր։ Երկու շաբաթ անց նա նշել է իր դեբյուտը՝ «Վեստ Հեմ»-ի դեմ խաղում, որն ավարտվել է 2-2 հաշվով։

2016 թվականի մայիսի 28-ին Դիամեն գոլի հեղինակ է դարձել Չեմպիոնշիպի շրջանակներում կայացած «Շեֆիլդ»-ի դեմ խաղում։ Այդ գոլով նա օգնեց թիմին Պրեմիեր Լիգայում հանդես գալու իրավունք վաստակել։

«Նյուքասլ Յունայթեդ» 
2016 թվականի օգոստոսի 3-ին Մոհամեդ Դիամեն տեղափոխվել է «Նյուքասլ Յունայթեդ»։ Թիմի կազմում նա իր առաջին գոլը խփել է 2016 թվականի հոկտեմբերի 25-ին՝ «Պրեստոն»-ի դեմ խաղում։

Միջազգային կարիերա 
Սենեգալի ազգային հավաքական Մոհամեդն առաջին անգամ հրավիրվել է 2011 թվականի մարտի 22-ին։ Նա հավաքականի կազմում իր դեբյուտը նշել է մեկ ամիս անց։

2017 թվականին Մոհամեդ Դիամեն հայտարարել է միջազգային կարիերան ավարտելու մասին։

Ձեռքբերումներ 
 Չեմպիոնշիպի չեմպիոն - 2016-17

Ծանոթագրություններ

Արտաքին հղումներ 

 Դիամեն transfermarkt-ում
 Դիամեն soccerbase.com-ում
 Դիամեն WhoScored.com կայքում
 Դիամեն Հալ Սիթիի պաշտոնական կայքում
 Դիամեն Նյուքասլ Յունայթեդի պաշտոնական կայքում
 Դիամեն Պրեմիեր Լիգայի պաշտոնական կայքում
 Դիամեն ՈՒԵՖԱ-ի պաշտոնական կայքում
 Դիամեն ՖԻՖԱ-ի պաշտոնական կայքում 

Սենեգալցի ֆուտբոլիստներ
Ֆուտբոլի կիսապաշտպաններ
Սենեգալի հավաքականի ֆուտբոլիստներ
Լանսի ֆուտբոլիստներ
Լինարեսի ֆուտբոլիստներ
Ռայո Վալեկանոյի ֆուտբոլիստներ
Ուիգան Ատլետիկի ֆուտբոլիստներ
Վեստ Հեմ Յունայթեդի ֆուտբոլիստներ
Հալլ Սիթիի ֆուտբոլիստներ
Նյուքասլ Յունայթեդի ֆուտբոլիստներ
Ֆրանսիացի ֆուտբոլիստներ
Անգլիական ֆուտբոլի լիգայի խաղացողներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ